এবার ‘দুর্নীতিবিরোধী কার্টুন প্রতিযোগিতা ২০১৭ এর ‘ক’ বিভাগে (১৩-১৮ বছর) ১ম, ২য় ও ৩য় স্থান অধিকার করেন যথাক্রমে কুমিল্লা ক্যাডেট কলেজের শিক্ষার্থী ফারহান লাবীব হোসেন, বরিশাল ক্যাডেট কলেজের শিক্ষার্থী দাহির আল হোসেন মাহি ও ঢাকার উদয়ন উচ্চ মাধ্যমিক বিদ্যালয়ের শিক্ষার্থী মাহাতাব রশিদ। আর ‘খ’ বিভাগে (১৯-২৫ বছর) ১ম, ২য় ও ৩য় স্থান অধিকার করেন যথাক্রমে ঢাকা বিশ্ববিদ্যালয়ের শিক্ষার্থী প্রসুন হালদার, ঢাকার সিদ্ধেশ্বরী ডিগ্রী কলেজের শিক্ষার্থী মমি-তু-উর রহমান ও চট্টগ্রাম সায়েন্স ও টেকনোলজি বিশ্ববিদ্যালয়ের শিক্ষার্থী মা: নাইমুর রহমান। উভয় গ্রুপের বিজয়ী তিনজনকে যথাক্রমে ৫০ হাজার, ৪০ হাজার ও ৩০ হাজার টাকার চেক, ক্রেস্ট ও সনদ প্রদান করা হয়। এছাড়া দু’টি বিভাগ থেকে মোট ২৮ জন কার্টুনিস্টকে বিশেষ মনোনয়ন দেওয়া হয়। উল্লেখ্য, এই দু’টি বিভাগে মোট ৪৬৯টি কার্টুন জমা পড়ে।